નવી દિલ્હીઃ જમ્મૂ-કશ્મીરને વિશેષ રાજ્યનો દરજ્જો આપતા આર્ટિકલ 35Aની બંધારણીય માન્યતાને પડકારતી અરજી પણ સુનાવણી કરવાનું સુપ્રીમ કોર્ટે આજે ટાળી દીધું છે. ચીફ જસ્ટિસ દીપક મિશ્રાની બેંચે સુનાવણી ટાળી દેતા કહ્યું કે આ મુદ્દે આજે સુનાવણી શક્ય નથી. કેસની આગામી સુનાવણી 27 ઓગસ્ટના રોજ થશે આ દિવસે કોર્ટ નક્કી કરશે કે આ કેસને બંધારણીય બેંચ પાસે મોકલવા જેવો છે કે નહીં. તમને જણાવી દઇએ કે આર્ટિકલ 35Aને ભેદભાવપૂર્ણ કહેતા દિલ્હીના એક NGO ‘We the citizion’ દ્વારા સુપ્રીમ કોર્ટમાં અપીલ કરવામાં આવી છે.